Ռյունոսկե Ակուտագավա

Ռյունոսկե Ակուտագավա (, ), ճապոնացի գրող, ճապոնական նոր գրականության դասական։

Կոմպոզիտոր Յասուսի Ակուտագավայի (1925 - 1989) և դրամատուրգ Հիրոսի Ակուտագավայի (1920-1981) հայրը։ 1935 թվականին Ճապոնիայում սահմանվել է Ռյունոսկե Ակուտագավայի անվան գրական մրցանակ։

Ինքնասպան է եղել 1927 թվականին։

 Կենսագրություն և կարիերա 
Ռյունոսկե Ակուտագավան ծնվել է 1892 թվականին մարտի 1-ին, կաթի վաճառական Տոսիձո Նիիհարայի ընտանիքում, ճապոնական օրացույցով Վիշապի տարում, Վիշապի օրը և Վիշապի ժամին և դրա համար նրան տվել են Ռյունոսկե անունը՝ անվան առաջին հիերոգլիֆը՝ 龍, նշանակում է «վիշապ»)։ Երբ Ռյունոսկեն 10 տարեկան էր, նրա մայրը հոգեբուժարանում ինքնասպան է լինում։ Դրանից հետո նրան որդեգրում է մորեղբայրը (քեռին)` Միտիակի Ակուտագավան, ով երեխաներ չուներ (հենց նրա ազգանունն է կրում Ռյունոսկեն հետագայում)։ Նրանց ընտանիքը ավանդապաշտ էր և իրենց նախնիներից շատերը գրողներ և գիտնականներ էին։ Ռյունոսկեն այստեղ ծանոթանում է միջնադարյան գրականության հետ, նաև հին դարերի նկարչության հետ։

1913 թ. ընդունվում է Տոկիոյի համալսարանի բանասիրության ֆակուլտետի անգլիական գրականության բաժինը։ Սովորելու տարիներին ընկերների հետ միասին թողարկում է «Սինսետե» գրական թերթը։ Այդ թերթում էլ տպագրվում իր առաջին պատմվածքը՝ «Ծերունին» (1914)։

250px|մինի|Ռյունոսկե Ակուտագավան ձախից երկրորդն է, 1919 թ.
Ակուտագավայի առաջին ստեղծագործությունները արդեն հաջողություն են բերում նրան։ Նրան մեծ ճանաչում են բերում «Ռասյոմոնի դարպասները» (1915), «Քիթ» (1916), «Դժոխքի տանջանքները» (1918) պատմվածքները։ Երիտասարդ տարիքում նրա ստեղծագործության վրա մեծ ազդեցություն են ունենում ճապոնական Մեյձի շրջանի գրողներ Նացումո Սոսեկին և Մորի Օհայը, ինչպես նաև հայտնի գրողներ Գի դը Մոպասանը, Անատոլ Ֆրանսը, Ֆեոդոր Դոստոևսկին, Յուհան Ստրինդբերգը և ուրիշներ։ Ակուտագավան լավ ծանոթ էր ինչպես եվրոպական, այնպես էլ ռուսական գրականությանը։ Նրա «Բատատի ճաշ» ստեղծագործությունը ոգեշնչված էր Նիկոլայ Գոգոլի «Շինել» պատմվածքից, «Այգին» Անտոն Չեխովի «Բալենու այգին» պիեսից իսկ «Վալդշնեպ» (1921) ստեղծագործության հերոսները ռուս գրողներ Լև Տոլստոյն ու Իվան Տուրգենևն էին։

1916 թ-ից նա անգլերեն է դասավանդում ուսումնարաններից մեկում։ Այդ տարիներին գրում է Յասուկիտիի մասին պատմածքաշարը՝ «Ձկան շուկա», «Ստեղծագործություն», «Ա-բա-բա-բա-բա» և այլն։ 1919 թվականին աշխատանքի է անցնում «Օսակա մայնիտի սիմբուն» թերթում։ 1921 թ. որպես հատուկ թղթակից նրան չորս ամսով գործուղում են Չինաստան։ Չինաստանում աշխատած տարիներին նրա ֆիզիկական և հոգեկան վիճակը վատթարանում է։ Ճապոնիա վերադառանալուց նա տառապում էր անքնությամբ։ Ակուտագավան նաև ուներ նյարդային խանգարումներ, որը նրան փոխանցվել էր թերևս մորից։

Չնայած առողջական վատ վիճակին նա այդ տարիներին է գրում իր լավագույն ստեղծագործություններից մեկը՝ «Թավուտում» պատմվածքը (1922), որի հիման վրա ճապոնացի հայտնի ռեժիսոր Ակիրա Կուրոսավան 1950 թ. նկարահանել է «Ռասյոմոն» ֆիլմը Տոսիրո Միֆունեի գլխավոր դերակատարմամբ, որը արժանացել է բազմաթիվ մրցանակերի այդ թվում Օսկար լավագույն օտարերկրյա ֆիլմի համար։ Այդ ստեղծագործությունից հետո նրա ստեղծագործության ոճը կարելի է ասել փոխվում է, նրա գրվածքները դառնում են ավելի լակոնիկ և պարզ։

20-ական թվականներին Ակուտագավան գրում է ինքնակենսագրական ոճի երկեր, որոնցից է «Իմ մասին այն տարիներին» պատմվածքը։ Հաջորդ աշխատանքներից է «Պիգմեյի խոսքերը» (1923-26) աֆորիզմների և տարբեր թեմաներով էսսեների հավաքածուն։ Այնտեղ Ակուտագավան իր մասին այսպես է գրում. «Ես խիղճ չունեմ. Ես ունեմ միայն նյարդեր»։ Ինքնակենսագրական «Ատամնավոր անիվներ» ստեղծագործության մեջ նկարագրում է իր հալյուցինացիները (տեսիլք)։

Կյանքի վերջին տարիներին Ակուտագավան ունենում է ծանր նյարդային ապրումներ։ Նրան հետապնդում են ինքնասպանության մասին մտքեր, ինչի մասին գրված է նրա «Ապուշի կյանքը», «Ատամնավոր անիվներ» և «Նամակներ հին ընկերոջը» գրվածքներում։

1927 թվականի հուլիսի 24-ին նա ինքնասպան է լինում ընդունելով «Բարբիտալ» դեղամիջոցի մեծ քանակություն։

 Երկեր 
 տարի  բնօրինակ անվանում  հայերեն անվանում 1914  老年  Ծերունին 1915  羅生門  Ռասյոմոնի դարպասները 1916  鼻  Քիթ MENSURA ZOILI  Մենզուրա Զոիլի 芋粥  Բատատի ճաշ 手巾  Թաշկինակ 煙草と悪魔  Ծխախոտ և սատանա 1917  さまよえる猶太人  戯作三昧   հունվար 1917  運  Երջանկություն ապրիլ 1917  道祖問答  ապրիլ - հունիս 1917  偸盗  Կողոպուտ 1918  蜘蛛の糸  Սարդոստայն 地獄変  Դժոխքի տանջանքները 邪宗門  奉教人の死  Սուրբը 枯野抄  るしへる  1919  犬と笛  Շներ և սուլոց きりしとほろ上人伝  魔術  Մոգության հրաշքները 蜜柑  Մանդարիններ 1920  舞踏会  Գնդակ 秋 南京の基督  Նանկինյան Քրիստոսը 杜子春 アグニの神  Ագնի աստվածը 1921  藪の中  Բաժակում 1922  将軍  Գեներալ 三つの宝  トロツコ  Սայլակ 魚河岸  Ձկան շուկա おぎん  仙人  օգոստոս 1922  六の宮の姫君  1923 - 1927  侏儒の言葉  Պիգմեյի խոսքերը 1923  漱石山房の冬  猿蟹合戦  Կապիկի պայքարը ծովախեցգետնի հետ 雛  Ճուտիկը おしの  Օ-Սինո あばばばば  Ա-բա-բա-բա-բա 保吉の手帳から  Յասուկիտիի նոթերից 1924  一塊の土   1925  大導寺信輔の半生  Դայդոձի Սինսկեի կյանքի կեսը 1926  点鬼簿  Ժառանգություն 1927  玄鶴山房  河童  Ջրայինների աշխարհում 誘惑  浅草公園  文芸的な、余りに文芸的な  歯車  Ատամնավոր անիվներ 或阿呆の一生  Ապուշի կյանքը 西方の人  Արևմուտքի մարդիկ続西方の人  Արևմուտքի մարդիկ (շարունակություն)
 Էկրանավորումներ 
Ակուտագավայի մի քանի գրվածքների հիման վրա նկարահանվել են ֆիլմեր։

Դրանցից են՝

«Թավուտում» նովելի հիման վրա.
 «Ռասյոմոն» ( 羅生門, 1950), ռեժիսոր Ակիրա Կուրոսավա
 «Երկաթյա լաբիրինթոս» ( Iron Maze, 1991), ռեժիսոր Յեսիդա Հիրոակի
 «Թավուտում» ( 籔の中, 1996), ռեժիսոր Սատո Հիսայասու
 «MISTY» (1997), ռեժիսոր Սաեգուսա Կենկի

«Նանկինյան Քրիստոսը» նովելի մոտիվներով.
 «Նանկինյան Քրիստոսը» (չին. 南京的基督, 1995), ռեժիսոր Տոնի Աու

«Վհուկը» նովելի մոտիվներով.
 «Վհուկը» ( 妖婆, 1976), ռեժիսոր Տադասի Իմաի

 Ակուտագավան հայերեն 
 Թավուտում (պատմվածքներ), Ե., Հայպետհրատ, 1964, 61 էջ։ Ռուսերենից թարգմ.՝ Նորայր Ադալյան։ Բովանդակությունը՝ Ռասյոմոնի դարպասը; Տարօրինակ պատմություն; Օրիորդ Ռոկամոնիան; Թավուտում։
 Մամուլ 
 Երկխոսություն խավարում։ «Գարուն», 1982, թիվ 10, էջ 88։

 Ծանոթագրություններ 

 Գրականություն 
 Keene, Donald. Dawn to the West. Columbia University Press; (1998). ISBN 0-231-11435-4
 Ueda, Makoto. Modern Japanese Writers and the Nature of Literature. Stanford University Press (1971). ISBN 0-8047-0904-1
 Rashomon and Seventeen Other Stories - the Chronology Chapter, Trans. Jay Rubin. Penguin Classics (2004). ISBN 0-14-303984-6

 Արտաքին հղումներ 
 Ակուտագավան էլեկտրոնային գրադարանում
 Ակուտագավայի «Թավուտում» պատմվածք
 Ակուտագավայի «Ռասյոմոնի դարպասը» պատմվածք
 Ակուտագավա Րյունոսկե. «Արվեստի և այլ բաների մասին»

Կատեգորիա:Ճապոնացի գրողներ
Կատեգորիա:Ինքնասպան գրողներ
Կատեգորիա:Դեղերի չարաշահումից մահացածներ
Կատեգորիա:Ճապոնացի արձակագիրներ
Կատեգորիա:Մոդեռնիստ գրողներ
Կատեգորիա:Ճապոնացի վիպասաններ
Կատեգորիա:Ճապոնացի բանաստեղծներ